**Lastevanemate üldkoosoleku protokoll nr.** **1-9.2/6**

Aeg: 19.09.2023 kell 17:00-18:30

Koht: Lindi koolimaja

Koosoleku juhataja: Ulla Orgusaar

Koosoleku protokollija: Kelly Hansson

Koosolekul osalejate nimekiri lisatud protokollile.

**Päevakord:**

1. Direktriss Ulla Orgusaar
2. Koolipsühholoog Aive Hirs
3. Logopeed Õie Tornius
4. Õppejuht Kaire Kiivit
5. Muusikaõpetaja Anne Paiste
6. Liikumisõpetaja Kaie Seger
7. Hoolekogu esindajate valimised

Kuulati/otsustati:

1. Direktriss Ulla Orgusaar tutvustas lastevanematele kooli uusi õpetajaid: 1. klassi õpetaja Kelly Hansson ja pikapäevarühma õpetaja Eiri Silivälja. Lisaks andis teada, et kooli terviseõde on jätkuvalt Kristiina Männimets ning tema käib majas 1 kord kuus.

2. Kooli psühholoog Aive Hirs tutvustas ennast ja oma tööd. A. Hirs julgustas lapsevanemaid rääkima õpetajatele traumadest/sündmustest, mis võivad lapse käitumist mõjutada. Lisaks soovitas tunda huvi laste käekäigu ja õppimise vastu ning rääkida lastele ka enda tööst. Lapsele turvatunde loomiseks on A.Hirsi sõnul oluline usaldada õpetajaid, teha nendega koostööd. A. Hirs on Lindi koolis õpilaste, lastevanemate ja õpetajate jaoks olemas iga reede. Võimalik on kohtuda koolis või ka Pärnu Õppenõustamiskeskuses.

Kontaktandmed: aive.hirs@onk.parnu.ee, +372 55 543 740.

3. Logopeed Õie Tornius töötab Lindi koolis 9-ndat aastat ning logopeedina üldiselt juba 25-ndat aastat. Õ. Tornius rääkis, et 1. klassis on kõige tähtsam selgeks saada tähed ja lugemine, mis on suureks eelduseks kirjutamisele ning 2. klassis tegeletakse kõneravi tunni ajal kirjutamisega. Õ. Torniuse sõnul on meil väga hästi läinud, et igas klassis on hetkel tugiõpetaja ja ühtlasi oli ta rahul, et lapsevanemad leiavad vajadusel tee ka rajaleidjasse. Kontaktandmed: oie.tornius @audru.edu.ee.

4. Õppejuht Kaire Kiivit:

* Kool algab kell 08:00, tunnid algavad 08:30. Hommikune aeg enne tunde on õpiabi/konsultatsioonide aeg. Hommikupuder kell 07:45.
* Lapsi transpordivad kooli ja koju kaks koolibussi (suur ja väike). Kui vahel harva juhtub, et 1 buss on katki või mingil põhjusel ei saa tulla, siis võivad jõuda lapsed tavapärasest hiljem koju, kuid õpetajad teavitavad sellistest ootamatutest olukordadest ka vanemaid.
* Stuudiumisse juurdepääs on tagatud ka õpilastele endile, selleks on vaja lapsele salasõna teha. Küsimuste korral pöörduda Kaire või Ulla poole.
* Palun käige usinalt stuudiumis. Ametlik info- ja kirjavahetus käib seal.
* Igal hommikul on üks õpetaja õpilastel bussi vastas ja üheskoos ollakse hommikuti õues, oleme „Liikuma kutsuv kool“. Esmaspäeval – õpetaja Kadri Tamberg, teisipäeval – õpetaja Anne Paiste, kolmapäeval – õpetaja Kaire Kiivit, neljapäeval – õpetaja Kaie Seger, reedel – õpetaja Kelly Hansson.
* Meie koolis veedavad lapsed võimalikult palju aega õues (pikapäevarühm, õuevahetund, planeeritud ning ka spontaansed õuetunnid). Seega palume, et lastel oleks koolis olemas mõned vahetusriided. Kindlasti võiks olla varusokid ja -püksid, kummikud, võimalusel vihmariided.
* Sisejalanõud ei tohi põrandale musti triipe teha.
* Huviringidesse registreerimine toimub arno.parnu.ee lehe kaudu.
* Meie koolis on kohustuslikud huviringid: koorilaul, inglise keel, liiklus, merebioloogia. Ka nendesse on vaja registreerida.
* Flygrossing ning laulu- ja pilliring alustavad oktoobrist, teised ringid on juba alanud.
* Enamus ringe on tasuta. Tasulised on flygrossing ja kodundus ning võimalik, et vahel kogutakse raha ka kunstiringi tarvis, kuid seda sõltuvalt tööst, mida teha plaanitakse.
* Jalgpalliklubi Poseidon alustab meie majas treeningutega reedel 22.09. kell 14:00.
* Laupäeval 21. oktoobril toimub kooliõpilaste väljasõit-õppepäev Paikre jäätmekäitluskeskusesse. Ühtlasi külastame Pärnu loomade varjupaika ja Pernova Skateparki. Kooliõpilaste jaoks on see tavaline koolipäev, mille arvelt saab varem suvevaheajale.

5. Muusikaõpetaja Anne Paiste rääkis, et Audru huvikooli alt on võimalik õppida klaverit ja plokkflööti. Õppemaks on 14,50 eur/kuu. Tunnid toimuvad 2-3 korda nädalas. Pillimängu õpitakse tunnis üksi või kahekesi ja muusikateooria on grupitunnina. Lisaks toimub õpetaja Anne Paiste juhendamisel ka tasuta laulu- ja pilliring, neljapäeviti kell 15:00-15:45. Üle nädala lauldakse ja üle nädala õpitakse pilli. Pilliringis on vajalik isikliku ukulele olemasolu.

6. Liikumisõpetaja Kaie Seger kutsus kõiki lapsevanemaid spordinädalale kaasa lööma. Spordinädal toimub 25.-29.09. ja kavas on „Rõõmujooks“, pallimängupäev, tantsupäev, orienteerumine ning jooksuvõistlused Jõulumäel. K. Seger palus, et lapsevanemad räägiksid lastega pesemise olulisusest peale liikumist ning õpetaksid lapsi paelu siduma.

7. Hoolekogu esindajate valimised:

* 1. klass – esindaja Kaisa Tõniste, toetaja Eliina Sinimägi
* 2. ja 4. klass – esindaja Annely Kingo, toetaja Deily Merirand
* 3. klass – esindaja Riine Alas, toetaja Thea Kaelep
* Õpetajad- esindaja Kaire Kiivit, toetaja Kadri Tamberg

Koosoleku juhataja Ulla Orgusaar

Koosoleku protokollija Kelly Hansson